Document ID: /roh_data/filtered/fineweb-2-filterrobots_roh.jsonl.gz/55636

La funcziun "autoplay" e trics co betg restar memia ditg sin apps da social media
Tar apps da social media u divertiment datti la funcziun "autoplay". Vul dir sch'ins avra questa app sche cumenza gia in video e cura che quel è a fin, cumenza il proxim, senza smatgar in nuv. Quai po esser cumadaivel, dentant è la ristga gronda, ch'ins resta pli ditg sin las apps che planisà.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
Per apps da divertiment sco Youtube u Netflix datti la pussaivladad da tschentar or quella funcziun. Dentant n'è quai tar apps da social media betg pussaivel. E sch'ins n'ha betg la disziplina da serrar giu da sez, sche restins uras sin quellas apps.
La soluziun tar quest problem porta la Configuraziun dal telefonin. Là datti la pussaivladad dad inditgar ina limita quant bler temp ch'ins vul restar per di en ina app. Cura ch'il temp è giu, lura serra la app da sez.